Saffron Burrows
Saffron Dominique Burrows (22 oktober 1972) is in Ingelsk aktrise en earder fotomodel.

Bernetiid 
Burrows waard berne yn Londen, Ingelân yn in polityk aktive sosjalistyske hûshâlding. Har heit is arsjitekt en learaar. Mei 15 jier waard hja ûntdekt as model en dat slagge bêst yn de neifolgjende jierren.

Karriêre 
Burrows hie har filmdebút yn In the Name of the Father (1993). Har earste wichtige rol wie dy fan in ambisjeuze Ierske frou yn Circle of Friends (1995). Ferfolgens ferskynde hja yn Hotel de Love (1996). Dan yn 1999 yn de sci-fi Wing Commander (1999), de thriller Deep Blue Sea, en de eksperimintele film The Loss of Sexual Innocence, ensafuorthinne, sjoch tabel.

In wichtige rol hie sy ek as advokaat Lorraine Weller yn ABC's Boston Legal (Seisoen 4) fan 2007-2008 en yn  NBC's nije rige, My Own Worst Enemy, oant dêr mei opholden waard. 

Yn 2008 ferskynde hja yn de ûnôfhinklike film The Guitar, dy't foar it earst te sjen wie op it Sundance Film Festival en ek hie hja in stjerrol yn de film The Bank Job.

Sûnt 30 maart 2010 is se te sjen yn Law & Order: Criminal Intent as plysje Serena Stevens. Hja ferfong Julianne Nicholson dy't plysje Megan Wheeler spile oant de ein fan it achtste seizoen.

Persoanlik libben 
Burrows wie in persoanlike freon fan politikus Tony Benn. Sy is ek sosjalist en bewûnderet de Frânske sosjaliste Ségolène Royal tige. Sy gie by in anty-rasismegroep doe't se 11 jier wie en waard fise-foarsitter fan de National Civil Rights Movement en hja is warber foar gelike rjochten fan ynfaliden.

Burrows ûntfâlde yn 1999 dat hja leaver ferkearing mei froulju as manlju hat. Hja hie in tal jierren omgong mei filmregisseur Mike Figgis en spile yn guon fan syn films, sa as Miss Julie en Timecode. 

Nei't dy ferhâlding dien wie, is sy wat romantyk oanbelanget yn ferbân brocht mei aktrise Fiona Shaw. Beide aktries hawwe hjir gjin kommintaar op leverje wolt. Yn 2006 sette de Independent on Sunday har op nûmer 90 fan meast ynfloedrike homoseksuele persoanen yn it Feriene Keninkryk, nettsjinsteande dat hja sels nea in útspraak oer har seksuele foarkar dien hat.
Lykwols sei in eardere feint fan har, Alan Cumming, yn 2003 I was really lucky that the first relationship I had after [my divorce] was with Saffron, who's really...understanding and a broadminded person. And who's now...As I'm sure you know...Well. She bats for both teams, too.

Filmografy

Keppelings om utens 
Articles written by Saffron Burrows foar de New Statesman UK
 Saffron Burrows' Guest DJ Set on KCRW KCRW Guest DJ Set

Ingelsk model
Ingelsk toanielakteur
Ingelsk telefyzje-akteur
Ingelsk filmakteur
Ingelsk publisist
Amerikaansk model
Amerikaansk toanielakteur
Amerikaansk telefyzje-akteur
Amerikaansk filmakteur
Amerikaansk publisist
Amerikaansk persoan fan Ingelsk komôf
Persoan berne yn 1972